เดอะแจ๊ส community mall เปิดใหม่ย่านลาดปลาเค้า ร้านค้ายังเปิดไม่เต็มพื้นที่ ส่วนใหญ่ยังทำร้านไม่เสร็จค่ะ ส่วนร้านที่เปิดได้ก่อนอย่าง สตาร์บั๊ค หรือโดมิโน่พิซซ่า  เลยมีลูกค้ามากเป็นพิเศษ รวมถึงช่วงเปิดสาขาใหม่จะมีโปรโมชั่นเรียกลูกค้า อย่าง ลดราคา 50%
เหยื่อการตลาด อย่างเราเห็นป้ายลด 50% ก็ตื่นเต้นอยากลอง บอกตามตรงว่า ไม่เคยทานพิซซ่าแบรนด์โดมิโน่มาก่อนเลยจริงๆค่ะ เห็นลดราคาอยู่เลยลองชิม ซะหน่อย
โปรโมชั่นก็สำหรับพิซซ่า ขนาดกลาง 9" และใหญ่12" ทุกหน้า ราคาแตกต่างกันไม่มาก (ถ่ายภาพเมนู มาประกอบการเลือกให้ด้านล่างนะคะ

จริงๆจะมีเซ็ทที่เขาจัดไว้ เป็นพิซซ่าถาดกลาง+ไก่ทอด+มันฝรั่งยิ้ม+ซินน่าสติ๊กส์  พอลองดูดีๆคุ้มกว่าการสั่งพิซซ่าตามโปรลด 50% ซะอีกค่ะ ลองดูเมนูกันดีๆก่อนสั้งนะคะ 

ทดลองสั่ง Hawaiian แบบแป้งหนานุ่ม : medium size 9"  : 325฿ (ราคาเต็ม) 

สามารถเลือกได้ว่า จะเอาแบบ
- ซิกเนเจอร์ แพน (แป้งจะหนากว่าทุกแบบเลยค่ะ)
- แป้งหนานุ่ม 
- แป้งบางกรอบ

ชิมแล้ว แป้งค่อนข้างแห้งไม่เหนียวนุ่มเท่าพิซซ่าแบรนด์อื่น รสชาติก็ไม่เท่าไหร่พอทานได้ค่ะ

ส่วนอีกอย่างที่สั่งมาลองทาน คือ มันฝรั่งอมยิ้ม 
ไม่อร่อยอะค่ะ เป็นมันฝรั่งผสมแป้งมาปั้นปั้มเป็นหน้ายิ้ม รสชาติไม่อร่อยเหมือนหน้าตา ทานเฟรนฟรายทอดดีกว่ามากค่ะ

อีกอย่างที่ไม่ประทับใจ พิซซ่าแบรนด์นี้ คือ การมาสั่งพิซซ่านั่งทานที่ร้าน พิซซ่าเสิร์ฟมาในกล่อง ไม่มีจาน ช้อนซ้อม ชุดเครื่องปรุงซอสมะเขือซอสพริกแบบ พิซซ่าเจ้าอื่นนะคะ เสิร์ฟมาเป็นกล่องเลยค่ะ คือแบบนี้จะเดินมานั่งกินที่ร้านทำไมคะ สั่งไปทานที่คอนโดดีกว่ามั้ยคะ -.-" แก้วน้ำก็เป็นแก้วพลาสติกบางๆ 
อย่างเดียวที่ช่วยให้รู้สึกดีขึ้นนิดนึงคือ ซอสมะเขือที่ให้มาเป็นซองมันไม่พอ เดินไปขอซอสเพิ่มพนักงานก็หยิบเพิ่มให้ค่ะ ถ้าคิดเงินเพิ่ม คงไม่ประทับใจหนักเข้าไปอีก

ระบบการสั่งอาหารและการเสิร์ฟเป็นไปแบบวุ่นๆ คือตอนสั่งอาหารต้องสั่งที่เคาเตอร์กับพนักงานและชำระเงิน และเขาจะถามชื่อไว้ พอถึงเวลาพิซซ่าจะมาเสิร์ฟ พนักงานจะถามชื่อ ว่าลูกค้าอยู่โต๊ะไหน เดินกันงงไปมา 

น่าจะเป็นการมาทานโดมิโน่พิซซ่า ครั้งแรกและครั้งสุดท้าย ไม่ถูกปากค่ะแบรนด์นี้ กลับไปหาพิซซ่าเจ้าเดิมที่คุ้นเคยตามเดิม